LidanRubinov/Halacha-QA huggingface dataset:
שאלה: ת על ביטול הזמנת מונית?: ארע לי מקרה בו הזמנתי מונית בטלפון מחברת מוניות וחיכיתי בחוץ כנדרש, אך המונית סרבה להגיע. שוב נכנסתי הביתה והרמתי טלפון ואמרו שהזמינו וצריך לחכות בחוץ אך לא הגיעה המונית. החלטתי שמכיוון ועבר זמן סביר אזמין מחברה שניה הזמנתי ונאמר לי שתבוא עוד כמה דקות. יצאתי לחכות ובינתיים הגיעה המונית של החברה הראשונה, מפאת דוחק הזמן עליתי עליה. תוך כדי נסיעה התקשרתי לבטל את השנייה, וכעסו על כך בחברה, לטענתם המונית הגיעה וחיכתה. חשבתי לעצמי גרמא בנזיקין וחייב בדיני שמיים וכן הוצאות נסיעה במידה ואכן הגיעה התקשרתי על מנת לברר מי הוא בעל המונית בכדי שאשלם לו, אמרה לי המזכירה "אין דבר זה קורה". א. האם חישובי ההלכתי נכון הוא? ב. מה עלי לעשות?
תשובה: הגמרא בבבא קמא דף צט ע"ב כותבת לגבי מראה דינר לשולחני, לדעת אם טוב הוא ויקבלנו מחברו, ונמצא רע (כלומר השולחני אמר לו שהוא טוב ובסוף גרם לו הפסד שלקח הדינר עפ"י דיבורו של השולחני) וכן בבבא קמא דף קיז לגבי מי שהראה ממון חבירו - חייב מדינא דגרמי, שאעפ"י שגרמא בנזיקין פטור, גרמי חייב. נחלקו הראשונים בגדרי גרמי, מהו גרמי המחייב בנזיקין (ועיין גם תוספות בבא בתרא דף כב ע"ב ד"ה זאת). מתוך הנ"ל, הרמ"א בסימן י"ד סעיף ה', לגבי 2 בעלי דינים שאחד רוצה לדון במקום אחר, פוסק: "מי שאמר לחבירו שילכו לדון במקום אחר, ואמר לו לך ואני אבוא אחריך, והלך והשני לא בא אחריו   צריך לשלם לזה שהלך כל יציאותיו". זאת, כפי המבואר לעיל מדינא דגרמי, כמו מראה דינר לשולחני שסומך על דיבורו ועושה מעשה על פיו, נחשב מזיק וצריך לשלם לו הוצאת הליכתו. לכן בנידוננו, שהזמנת מונית מהחברה השניה, ולא באת, אתה חייב לשלם מדינא דגרמי על הנזק שגרמת. כמה לשלם? הגמרא בבבא מציעא פרק שישי, ובשו"ע סימן של"ג, מבואר שאם בעל הבית סיכם עם פועל לעבוד אצלו ולמחרת בבוקר לאחר שהפועל הגיע למקום ולפני תחילת העבודה בעה"ב ביטל, צריך בעה"ב לשלם לפועל כפועל בטל, היינו כמה אדם רוצה לקבל בעבור ביטול העבודה וישיבה בבית. בפשטות, בנוגע לנהג מונית אין דין פועל בטל, שהרי באמת לא אכפת לו להוסיף ולעבוד, ולא יתרצה בשום ממון ע"מ לשבת בטל, צריך לשלם לכל היותר את מלוא העבודה שהנהג הפסיד בזמן שנסע אליך, היינו הנסיעה שלך (בפרט שסביר להניח שהוא לא לקח קריאות נוספות בגלל קריאתך. יש עדיין מקום לדון האם להגדיר נהג מונית כפועל בטל), לכל הפחות יש לשלם את המחיר המינימלי למונית, כלומר המחיר שבו נהג מונית מתחיל כל נסיעה אפילו הקצרה ביותר   מדינא דגרמי. למי לשלם? זה תלוי האם חברת המוניות הם הבעלים של הנהג והוא רק הפועל שלהם, שאז צריך לשלם להם, או שהנהג הוא הבעלים או לפחות שותף והמזכירה שעונה לטלפונים היא הפועלת שלו שלהם, שאז צריך לשלם לנהג. אך בכל מקרה הת צריך להעשות לנהג והוא צריך להעביר לבעליו אם ישנם. יש לציין כי דברי המזכירה, נראה שאינם מעלים או מורידים כי אין בידה למחול שהרי אינה הבעלים (אא"כ היא קיבלה סמכות למחול מבעה"ב). למסקנה, צריך לשלם לנהג לכל היותר על עבודתו, היינו מחיר הנסיעה שלך, שהרי זאת העבודה שהפסדת אותו (כמובן שצריך להפחית מזה את ההוצאות שבכל מקרה היו לו, כגון דלק ובלאי וכדומה), לכל הפחות יש לשלם את המחיר המינימלי למונית, כלומר המחיר שבו נהג מונית מתחיל כל נסיעה אפילו הקצרה ביותר. הרב אשר חג'בי
שאלה: קבלת טומאה בפירות: ראיתי שהלכה אומרת שאסור לאכול פירות רטובים. ויש 2 אפשרויות לאכלם. 1:ליטול ידיים. 2: לנגב את הפירות. לפי מה שהבנתי אסור לאכול פירות רטובים משום קבלת טומאה, או משום שזה מכשיר אותם לקבל טומאה. ואם זה כך, אז גם ברגע שאני שוטף את הפרי הוא מקבל טומאה מהידיים שלי (שהם טמאות), ואז ממילא הפרי טמא, ומה עוזר אם אני מנגב את הפרי, או שאני נוטל ידיים אח"כ, הרי הפרי כבר טמא, ואם זה לא כך, אז מה הטעם שאסור לאכול פרי רטוב, ומה עוזר ניגובו, או נטילת ידיים?
תשובה: ראשית, כדאי לדייק בניסוח. אין איסור לאכול פירות רטובים, אלא כפי שכתבת יש ליטול ידים לפני שאוכלים אותם או לנגבם. שני טעמים נאמרו בראשונים לחיוב נטילת ידיים באכילת פרות רטובים באחד משבעת המשקים. הטעם הראשון הוא: משום סרך תרומה, כלומר, כדי שיתרגלו הכהנים לאכול את התרומה בקדושה וטהרה (בזמן שאינם טמאים) תיקנו נטילת ידיים וטעם זה הוא הטעם לנטילת ידיים על הפת. הטעם השני הוא כדי שאדם לא יאכל דברים טמאים ולטעם זה אין דין נטילת ידיים זה נוהג בימינו, שכולנו טמאים. להלכה פסק השולחן ערוך כדעה הראשונה, שגם בימינו יש ליטול ידיים, אבל אין לברך עליה מאחר ויש ראשונים הסוברים שאין ליטול ידיים. כדין לחם נטילה זו היא דווקא על האוכל ולא על השוטף את הפרי או הירק במים אבל אדם הטובל פרי או ירק במים כדי לנקותו ולאוכלו חייב בנטילה כמטביל הפרי במשקה. (שולחן ערוך אורח חיים סימן קנח סעיף ד ומשנה ברורה סעיף יב)
שאלה: שחטו תרנגולת עם ביצה: מה הדין אם שחטו תרנגולת וגילו לאחר השחיטה שהייתה לתרנגולת ביצה בתוכה, האם רשאים לאכול את הביצה, ואם כן באילו תנאים, האם יש צורך להמליח אותה?
תשובה: הביצה מותרת באכילה, אלא שהיא בשרית. נוהגים למלוח אותה כאילו הייתה בשר.
שאלה: גבית חוב מזונות ממי שאין לו: אבי ילדי הוא אברך וגם את מלגת הכולל אינו מקבל במלואה משום שהוא אדם חולה ונעדר רבות מהכולל. אנו בהליכי גרושין, נפסקו לו מזונות מינימליים (3500) לארבעה ילדים אך הוא אינו משלם אותם. פתחתי נגדו תיק הוצל"פ וכבר יצאה נגדו פקודת מאסר. שאלתי היא: 1.האם חל על כל ענין גבית המזונות "לא תהיה לו כנושה"? 2.האם נכון לתבוע את הוריו שהם בעלי יכולת, לשלם מזונות במקומו? (הדבר הולך ונהיה יותר ויותר מקובל בשנים האחרונות).
תשובה: א. מכלל דבריך נשמע שפנית לבית משפט ולא לבי"ד, ואם הדבר נכון זהו איסור (א. ישנו איסור של פניה לערכאות. ב. ישנו חשש גזל ואף גט מעושה ועוד), ויש ללכת בכל הליכי הגרושין (בין הממוניים ובין האישותיים) על פי בית הדין שפוסק על פי תורת משה. ובכך גם תימנעי מאיסורים רבים, וגם תקבלי את המגיע לך באמת. ב. לענין שאלותייך, יש לעשות על פי הוראת הדיינים. הרב יהודה אודסר.
שאלה: לימוד בחברותא עם בן דוד: אני בת 22 ויש לי בן דוד בן 18, שב"ה אני בקשרים טובים איתו. בשנה הבאה, הוא רוצה לבוא ללמוד בישיבה במסגרת תוכנית של בני עקיבא, אך הוא לא אוהב את ההשקפה של הישיבה שהתוכנית מציעה ולכן הוא חשב על ישיבה אחרת, אך שם אין לו חברים ולכן הוא מתלבט אם להגיע לארץ. אני יודעת שהשהייה של הבן דוד שלי בארץ במסגרת התוכנית של בני עקיבא תתרום רבות לאישיות שלו ואני רוצה את טובתו. חשבתי אולי לשכנע אותו לבוא לארץ בכך שפעם בשבוע נלמד משהו ביחד, כך שיהיה לו גם משהו שהוא אוהב ללמוד ותהייה לו גם חברה. רציתי לדעת, האם יש אפשרות לשכנע אותו בלמידה איתי, או שההלכה אינה מתירה לימוד בחברותא בין בני דודים?
תשובה: אם הלימוד הזה יקרבו לתורה ולארץ יש לו מקום. אך המטרה צריכה להיות שימצא כאן ישיבה מתאימה ולא יהיה זקוק ללימוד זה במשך הזמן.
שאלה: ישיבה מעורבת בברכת המזון: כאשר בסעודת שבע ברכות יושבים ליד שולחנות משפחות משפחות, ובשולחן הראשי יושבים משפחת החתן ומשפחת הכלה גברים נשים וילדים. שאלתי היא האם בזמן ברכת המזון וברכת שבע הברכות צריך לרכז בשולחן המרכזי גברים בלבד, או שמותר לשבת כמו שישבו בעת האכילה ז"א נשים וגברים ליד אותו שולחן, והאם יש הבדל אם שבע הברכות נערכות באולם עם אורחים רבים, או בשבת שרוב האורחים הם משפחות החתן והכלה?
תשובה: אם היא משפחתית כתיאורך מותר, בתנאי שנשים לבושות כהלכה.
שאלה: מיקום המזוזה בשער ברזל ואבן: להלן תיאור שער הכניסה לבית: שתי המזוזות בגובה 2.80 מטר ועוד קשת מעליהם מאבן ירושלמי. מותקנים סורגים ממתכת בכל החלל, ובסורגים מעוצבת דלת מאותו סגנון בגובה 2 מטר. לא ניתן לשים קלף בחלק של הברזל, וסתתנו באבן מקום למזוזה בגובה 145-55 ס"מ והכנסנו את הקלף, בעצם בהתאם לגובה של דלת הברזל. האם טעינו, ועלינו לקבוע לפי מזוזת האבן, וכך יהיה בגובה של 1.90 מטר (זה יהיה גבוה לאישתי)?
תשובה: כתוב בהלכה שאם הפתח גבוה מאוד, יש לקבוע את המזוזה בגובה הכתפיים של אדם רגיל, ולכן עשיתם כדין.
שאלה: היכרות שיועדה לחתונה: אני רווקה ומתחזקת מזה כשנתיים. לא מזמן הכירו לי בחור דתי, חרדי מבית, הכרותינו ארכה כ-3 חודשים בהם התחלתי לבדוק מדוע לא מחליטים על חתונה. הבחור טוען שהוא צריך עוד זמן לבדיקה ואני החלטתי לנטוש, כי נראה שהיכרותינו מוצתה בשלב זה, וכך אמרתי לו מאז. ועדיין הוא פונה אלי כאילו לא מבין מה קורה אתנו ואני לפעמים מתוך אהבת ישראל נופלת ועונה לשיחות. האם לא לענות יותר לצלצוליו, ובכלל כמה זמן אפשר להכיר עד שמחליטים להתחתן, ולגבי איסור נגיעה, מה לעשות עם בחורים שלא רוצים לשמור על כך, אבל הם שומרי תורה ומצוות?
תשובה: אין טעם לענות לצלצוליו אם אינו רציני ומוכן להתחתן. גם בחורים דתיים צריכים לשמור מצוות ואם הם לא רוצים לשמור נגיעה כנראה שאינם רציניים ואין מקום להמשיך קשר איתם. צריך להפגש על מנת להכיר עד שמשוכנעים שאפשר לבנות ביחד משפחה לתמיד כאשר המטרה משותפת, להקים בית יהודי שומר תורה ומצוות.
שאלה: לקחת ילד קטן לים של נשים: האם מותר לי לקחת את בני בן ה 4 איתי לים בריכה בשעת רחצה לנשים?
תשובה: כן.
שאלה: פרק שירה לאחר הזמן: שמעתי על הסגולה לפרנסה לקרוא את פרק שירה 40 יום. התחלתי לפני כשבוע ויום אחד ונזכרתי ב-8 ורבע בערב שעדיין לא אמרתי. אחי אמר לי שאין כבר טעם לקרוא משום שעברה השקיעה האם זה נכון, ובכלל האם יש זמן מסוים לאמירת דברים מסוג זה (כמו למשל : פרק שירה, שיר השירים, נשמת כל חי וכו')?
תשובה: אין זמן לקריאת פרקי שירה העיקר שתקראי אותו בכל יום פעם אחת ואפילו בלילה.
שאלה: נדרתי נדר?: לפני מספר שנים אמרתי כי ברגע שאחד הילדים יתחתן אני תורמת 1000 דולר. בשעה טובה ומוצלחת זכינו, אבל המצב הכלכלי היום לא מאפשר לי. לא בעלי ולא אני עובדים זה זמן רב. אמנם תרמתי 1800 שקל, מה עוד שאנחנו לא השתתפנו בהוצאות של החתונה בגלל המצב. מה עושים?
תשובה: לפנות לרב בר סמכא שירכיב בי"ד להתיר את הנדר.
שאלה: מה זה "רוח ההלכה"?: אני מאוד מבולבלת לגבי המושג "רוח ההלכה". הרי יש הלכה מה מותר ומה אסור לעשות במקרה מסויים, ובאיזה אופן, והיא אמורה להיות ברורה וחד משמעית. אז מהי "רוח" ההלכה? הרוח משתנה ולא ברורה. מי מחליט לאן תנשוב? הבסיס של ההלכה הוא הרי הדינמיות שלה, העובדה שהיא מתפתחת בהתאם לחיים ולנתונים, הזמנים, המקום, המקרה, המנהג וכו, אז מהי הרוח הנושבת ובאיזה כיוון? האם מדובר על ההחמרה? הרי גם ההחמרה היא ברורה. הרבה רבנים משתמשים בביטוי זה, ואני אינני מבינה אותו ואת המחוייבות שלנו כלפיו. האם הרוח הזו קיימת בכלל?
תשובה: שאלת שאלה נכונה. צריך לדעת שיש דברים שאינם כתובים במפורש בהלכה, אבל מי שעוסק בתורה תדיר והוא שקוע בתורה, יוכל להבין מה רצון התורה גם במקרים שאינם כתובים במפורש בהלכה. יש דברים שהם לא ממש איסור, לא כתוב בהלכה שהם אסורים, אבל מתוך העיסוק בתורה ניכר מה היתה גישת ח לנושא, ומי ששקוע בתורה תדיר ברור לו מתוך גישתם של ח שכאן יש להחמיר. ידיעת רוח ההלכה תלויה במטען רוחני גדול, ולא כל אחד שלומד תורה יכול לקבוע מהי רוח ההלכה. ככל שאדם גדול יותר מבחינה רוחנית, כך הוא יכול יותר לכוון לדעת תורה ורוח ההלכה.
שאלה: התנדבות מעורבת: אני מתנדב באיל"ן (איגוד ישראלי לילדים נפגעים). הקיטנות קיץ שלנו מעורבות האם אפשר להשתתף בתור מדריך (כל הפעילויות מעורבות)?
תשובה: אם זו היתה תנועת נוער, הייתי אומר לך שלא תשתתף. אבל מכיוון שזה בעזרה לנכים, בדוחק אפשר להתיר.
שאלה: השבת אבידה של דואר: אני יודע שאם אני רואה דואר בבניין שלי הגיע בטעות לבניין שלי, מוטלת עליי חובה של "לא תוכל להתעלם" וזה נחשב כאבידה ואני חיייב להחזירה למקום שלה או להחזיר לדואר. (כוונתי היא שכתוב לדוגמא: לרח מלכי ישראל 56 והבניין שלי הוא גיבורי ישראל 3). האם בכל בניין שאני נכנס (-אפילו לבניין של חבר שלי או אפילו של הרופא שלי) אם אראה דואר אובד (וזה קורה לי המון) אני אהיה חייב להחזירה, או שמא זה רק מלפנים משורת הדין ואני חייב רק במה שמגיע לבניין שלי?
תשובה: יש חיוב השבת אבידה בדואר שלא הגיע למקומו, ולכן יש לשים את המעטפה בתוך התיבה האדומה או במקום שיגיע לרשות הדואר ע"מ שתחזור לבעליה. דין זה נוהג בכל מקום שבו מוצאים אבידה ולאו דוקא בביתך או באיזור מגורך. הרב אליעזר שחור.
שאלה: הקלות בטיול בצום: אני עובדת (בת ) בעזרה לנכה. מדי פעם מתקיים טיול לקבוצת נכים גדולה הכוללת את המטופל שלי, ואני ובנות אחרות מלוות את הקבוצה בטיול. אם אחד מימי הטיול "נופל" בצום. האם יש הקלות שניתן להקל עלינו בנושא הצום, או שלא לצאת לטיול?
תשובה: אל תצאי לטיול, משום שאת מכניסה את עצמך למצב בו לא תוכלי לצום.
שאלה: נזילת מים מהמזגן בשבת: מה הדין במקרה שנוזלים מים מהמזגן בשבת בתוך בית הכנסת, האם ניתן לתת כלי מתחת למים או יש בכך משום ביטול כלי מהיכנו? האם ניתן לתת מים בתוך הכלי, בהנחה שהמים דולפים הרבה ומפריעים למתפללים?
תשובה: יניחו כלי עם מים מתחת למזגן, ואז המים שיטפטפו לתוך הכלי יתבטלו במים שבכלי, ואין בזה משום ביטול כלי מהיכנו.
שאלה: הכרתי בחורה גויה.: במהלך שהות בחו"ל הכרתי בחורה גויה והיום אנחנו חברים. הבחורה לא מאמינה בנצרות ומתענינת ביהדות זה זמן רב עוד מלפני שהכרנו, למרות שהידע המצוי ברשותה מועט. אני בחור חילוני והיא כל הזמן מושכת אותי להתקרב לדת היהודית ואומרת לי שקשה לה אם זה שאני לא דתי, והיתה שמחה אם הייתי דתי יותר. ברור לי שמלכתחילה הקשר הזה הוא פסול. אך היום אני אוהב אותה, אך ברור לי שיש דברים חשובים יותר מאהבה ושאני לא אתחתן עם מישהי לא יהודיה כי זה חשוב לי מאוד היהדות. שאלתי היא: 1) האם אני צריך לקרב אותה ליהדות ולומר לה שתנאי לקשר זה שתתגיר, כי הרי קראתי שגיור בגלל אהבה אינו כשר במאת האחוזים, או לתת לה להגיע לזה לבד מתוך רצון במשך הזמן (כי היא מאוד מתעניינת). ואני לא רוצה שתתגיר בשבילי. איך לנהוג בנושא זה, או שעדיף למרות הקושי והכאב שכרוך בזה לזנוח את הקשר הזה למרות האהבה, ולותר על הבלאגן? 2) האם גיורת היא פחות עדיפה מיהודיה מלידה בהקמת ממשפחה, כי מישהו אמר לי שהגיור זה לא אמיתי ותמיד יהיה משהו גוי בילדים. 3) האם יש בעיה להיות בקשר עם גויה, אני מדבר על קשר ידידותי ולא קשר זוגי?
תשובה: עדיף להתחתן עם יהודיה ולכן הייתי מציע לזנוח את הקשר איתה. גם קשר ידידותי איתה לא רצוי. אף שאינו קשר זוגי. אם היא תרצה להתקרב ליהדות ולהתגייר בלי קשר איתך ותיהיה גיורת אמיתית שמקבלת עליה את היהדות לגמרי, לא צריך לדחות אותה אלא לעזור לה אך יש להפנותה לגופים העוסקים בזה.
שאלה: צום י"ז בתמוז למאבטחים: אני מאבטח בבית ספר, ואני שומר כל היום בשמש, רציתי לדעת כיצד עלי לנהוג בצום?
תשובה: עליך להתחיל לצום. לכשתרגיש שערנותך יורדת החל לשתות משקה מומתק (בסוכר, לא דיאט!) בלגימות.
שאלה: לחייב להתפלל במניין שלנו: במושב בו אני גר רוב התושבים חילונים, ויש כ-12 שמתפללים כל יום. אבל, יש שני מתפללים שלא אוהבים להתפלל עם כולם, אחד מעדיף להתפלל יותר מאוחר בישיבה שבה הוא לומד והשני מתפלל ביחידות בין השעות 7:00-8:30. (המניין שלנו מתחיל בשש ומסתיים ברבע לשבע בד"כ). הבעיה שלפעמים מישהו הלך לישון מאוחר ולא קם או לא נמצא ואז בגלל 2 אלה אין לנו מניין. האם הם חייבים להתפלל איתנו או מותר להם להתפלל בישיבה ביחידות?
תשובה: במצב כזה בו הם פוגמים בציבוריות שביישוב, יש לדבר איתם שיתאמצו לבוא, וזה עדיף על פני תפילה ביחידות ותפילה בישיבה.
שאלה: שעטנז בבגדים: 1) האם יש חשש לשעטנז בחולצות שבדם מורכב מכותנה ופוליאסטר? 2) באילו בגדים השעטנז מצוי לרוב?
תשובה: 1. שעטנז הינו רק בצמר ופשתן, ולכן לא צריך לחשוש בחולצות. 2. כיום מצוי שעטנז בבגדי צמר המיובאים מחו"ל, כגון: חליפות ומעילים, שהם לפעמים תופרים ומחברים את הכריות שבכתפיים או את הצווארון בחוט של פשתן. בבגדים כאלו המיוצרים בארץ זה פחות שכיח.
שאלה: ספק ספיקא בברכות: מה פוסקים בעניין ספק ספיקא בברכות, מברכים או לא? ומה בספק ספיקא, וספק אחד מהתורה, ובספק ספק ספיקא, והאם זה תלוי איזה פוסק הוא הספק?
תשובה: ספק ספיקא אפילו בדאורייתא הולכים לקולא, וכן בהלכות ברכות.
שאלה: טיול משפחתי לחו"ל: סבא וסבתא שלי אינם שומרים תורה וגרים בחו"ל. הם מתכננים לקחת את כל המשפחה לטיול בחו"ל. אחותי ואני לא רוצות לצאת מהארץ, אבל זה עלול לגרום לסיכסוכים במשפחה (סבא וסבתא שלי לקחו את זה די קשה שאבא שלי חזר בתשובה, וגם כשאמרנו להם שאנחנו לא מעונינות להצטרף לטיול) מה לעשות?
תשובה: יפה מאד שאתם לא רוצות לצאת לחו"ל, ובעיקר בתקופה זו רצוי להשאר בארץ, ותנסו להסביר לסבא את החשיבות להשאר בארץ בעיקר בימים אלו. ונקווה שדברים היוצאים מן הלב יכנסו ללב. והם לא יקפידו עליכם.
שאלה: מכנס במקום תחתית: האם מותר ללבוש מתחת לחצאית ארוכה ששקופה באור השמש מכנסיים במקום תחתית? (יש לציין שאני לובשת מכנסיים מתחת לחצאית ממילא משום צניעות, החצאית עפה ברוח וכו ).
תשובה: אני מתנגד עקרונית ל"מודה" של הליכה עם מכנסיים מתחת לחצאית. בנות לא צריכות ללכת עם מכנסיים, וזה לא תואם את גדרי הצניעות בעם ישראל. מי שיש בה יראת-שמים תלך בחצאית אטומה, ולא תצטרך להזדקק למכנסים מתחת לחצאית.
שאלה: תיקון ברכב בשלושת השבועות: האם מותר לי להחליף מנוע לרכב או כל תיקון אחר בזמן שלושת השבועות?
תשובה: כן.
שאלה: צדקה להורים.: אני בת 22, סטודנטית והבכורה ל-9 ילדים בלי עין הרע. יש לי אחות נשואה ולה תינוקת, והורי די מחזיקים אותם כלכלית. (שניהם צעירים מאד, ובעלה לומד תורה), שני הורי עובדים ברוך ה, וברוך ה יש לנו את כל צרכינו. אולם בכל זאת הנטל אינו קל. אני עובדת בכדי לממן את לימודי ומרבית הוצאותי, ושאלתי היא, האם ניתן להביא את כספי המעשר להורי, אם כן, האם לעשות זאת בהסתר על מנת שלא יתביישו (להניח את הכסף במקום שבו הם שומרים כסף, וכך יחשבו שכנראה שכחו ממנו), או שמא לקנות דברים כמו ביגוד ונעליים לאחים, דברים שכרגע ההורים לא יכולים לקנות, בתור מתנות. או אולי להגיד להורי בצורה גלויה, מצד אחד איני רוצה לבייש אותם, אך מצד שני קשה לי להסתיר מהם סודות?
תשובה: את יכולה לקנות בחלק מכספי המעשר מתנות בגדים הדרושים לאחייך, בעיקר אם זה מסייע ללמודי התורה שלהם. אין צורך לומר להורים שזה מכספי מעשר. אך חלק מהמעשר תתני בכל זאת לצדקה לאחרים.
שאלה: חשש מימים לא טובים : קראתי בספר תפילות משה לקט מעשיות תפילות סגולות ורפואות, שישנם מספר ימים בכל חודש במהלך השנה שנקראים ימים לא טובים ושאין לעשות בהם בין היתר קניות ועוד. הבעיה היא שמבלי לדעת שהיום י"ד בתמוז הוא אחד מהימים הללו, קניתי לבתי שעולה לכיתה א ציוד לבית הספר, עכשיו אני ממש דואגת, לא יודעת מה לעשות, האם לזרוק את הציוד, לא להשתמש בו, אני פוחדת שזה יביא לאי הצלחתה בלימודים או חלילה יגרום למשהו רע?
תשובה: את יכולה להשתמש במה שקנית ללא כל חשש. יום י"ד תמוז הוא יום טוב ככל הימים ואין סיבה להמנע מקניות ביום זה.
שאלה: גילוח בבין המצרים לאשה: אני בחורה אשכנזיה ויש לי בעיה: יש לי צמיחת שערות בלחיים ובסנטר (היכן שלגברים יש זקן). אני מגלחת כל 4 ימים בערך, אני יודעת שמיז תמוז אסור להתגלח האם יש איזה היתר לנשים או שהאסור הוא גם לנשים, יש לציין שאני ממש לא יכולה לצאת מהבית בצורה כזאת, מה ניתן לעשות?
תשובה: נראה לי שבמקרה שלך את רשאית להתגלח.
שאלה: הוצאות שבת במצב כלכלי דחוק: אדם הנמצא במצב כלכלי לא טוב, האם מותר לחסוך בהוצאות של שבת?
תשובה: לחסוך בדברים מיותרים, אולם לא בעצם כבוד השבת דהיינו בבשר ודגים וכדו'.
שאלה: גיור שלא כהלכה?: 1) מהו הגדר העיקר בגיור - האם הטבילה והמילה, או קבלת המצוות? 2) יש בהלכה דיון במקרה שלא קיבל על עצמו מצוות וכן לא התברר סיבת גיורו, אבל על כל פנים הוא מל וטבל וכו, ולכאורה איך יתכן שבית דין יגיירו באופן כזה בלי ללמדו תורה ומצוות וכו? 3) כתוב בהלכה שבמקרה כזה - אזי לכל לראש צריך אחרי שהוא כבר התגייר לבדוק שהוא עומד בצדקתו - מה הכוונה? 4) מה קורה אם בכלל לא התברר צדקתו עדיין, אבל מצד שני הוא כבר התגייר כדין (מילה וטבילה) - האם כאן כבר אומרים שהוא גוי? 5) מה הכוונה חזר לסורו - אם הוא עושה עבירות, או אפילו עבודה זרה לתיאבון, גם זה נחשב, או רק להכעיס? 6) יש דיון שם אם יינו נסך גם למפרע, או רק מכאן ולהבא, איך נפס לבסוף בשו"תים?
תשובה: 1. עיקר הגירות הוא קבלת עול מצוות וכמו שכתבו הט"ז (סי' רס"ח סק"ט) והש"ך שם, אבל ברור שא"א להתגייר מבלי מילה וטבילה, עיין בשו"ע שם (סי' רס"ח ס"א). 2 לא יתכן. 3. הכוונה לוודא שאורח חייו הוא ע"פ תורה ומצוות. 4. כל שלא הוכח שהוא לא מקיים מצוות הרי הוא כיהודי גמור. 5. בדין חזר לסורו עיין בשו"ע חיו"ד (סי' רס"ח ס"ב) שכתב שם גר שנתגייר אפ' חסר לסורו הרי הוא כישראל מומר שקידושיו קידושין, כלו גר שנתגייר כדין גם אם חזר לסורו אין גירותו פוקעת ואם קידש אישה קידושיו קידושין, אלא שנחשב כמו ישראל מומר עם כל ההשלכות ההלכתיות בזה. (והשו"ע כתב דברים אלו גם בסעיף יב שם). אבל אם מלכתחילה לא קיבל עול מצוות בכלל ולא רצה לקבל עול מצוות ונתגייר (שאני לא יודע איך נעשה הדבר) ודאי שגירותו לא גירות כלל והרי הוא כגוי גמור, עיין בשו"ת אגרות משה חיו"ד ח"א (סי' קנ"ז) ובשו"ת יביע אומר ח"י חיו"ד (סוף סימן כ"ו). 6. מחלוקת זו הובאה בט"ז (סימן רס"ח ס"ק ט"ז) ובבאר היטב שם (ס"ק י"ז) ולהלכה נראה כדעת הפוסקים שיינו יין נסך רק מכאן ולהבא ולא למפרע, שאין לך לפוסלו עד שייוודע לך שהוא פסול.
שאלה: אכילת בשר בא  אב: האם מותר לאכול בשר בראש חודש אב עצמו, או שכבר ביום זה חלים דני האבלות?
תשובה: משנכנס אב (דהיינו החל מר"ח) ממעטין בשמחה.
שאלה: תענית מדין חינוך: האם ילדים שהגיעו לגיל 10-12 ויכולים לצום את כל הצום, מותר או אסור להם לצום, וממתי יש לחנך ילד לצום?
תשובה: אין להרשות לבנים בגיל 11 ולבנות בגיל 10 להתענות יום שלם. הדבר מסוכן. שיתענו לכל היותר חצי יום. רק שנה לפני בר המצוה, אם הם בריאים, יש לחנכם לתענית שלמה.
שאלה: "רבון כל העולמים" לרווק: בליל שבת אחרי " עליכם" יש אומרים תפילת "רבון כל העולמים". בתפילה מוזכרים "אני וכל בני ביתי". האם שייך שיאמר אותה רווק הגר בדירה, ומי שמתארח אצל אחרים?
תשובה: רווק יכול לומר נוסח זה, שכן זהו נוסח הקבוע שם בתפילה.
שאלה: ירידה מהבמה לבעל קורא: ראיתי שהעולה לתורה צריך לרדת מהבמה לא מאתו צד שעלה אליה. האם יש להקפיד על כך גם לבעל קורא, מגביה וכו?
תשובה: העולה לתורה צריך לעלות בדרך הקצרה ביותר ולרדת בדרך הארוכה. הסיבה לכך היא שבזה הוא מראה שקשה עליו הפרישה מן התורה. לכן, בעל קורא ירד בדרך הארוכה, אבל המגביה לא צריך לרדת בדרך הארוכה.
שאלה: הגונב מגנב מה דינו?: מי שגונב חפץ מגנב (מבלי שהוא יודע שהוא בעצמו גנב את זה), האם זה נחשב חטא בדיעבד?
תשובה: הגונב מגנב אינו פטור מהתורה אלא מתשלומי כפל (שממילא אין משלמין כפל כיום), כמבואר בפרק שביעי של בבא קמא, ועל כן הרי זה חשוב כגניבה לכתחילה ובדיעבד, ויש להשיב לבעלים, ולעשות תשובה על המעשה. בכבוד רב, הרב יוסף ללום.
שאלה: עונש לתלמיד שמפריע: האם מותר לרב להוציא את התלמיד משיעור תורה בתור עונש, הרי זה בעצם ביטול תורה של אותו ילד, ואם לא האם יש עונש אחר ממולץ?
תשובה: אם הוא מפריע לאחרים, אין ברירה אלא להוציאו. אבל אם הוא לא מפריע לאחרים, עדיף למצוא עונש אחר.
שאלה: קייטנה של נכים בתשעת הימים: קייטנת נכים נערכת בתשעת הימים, וכשנרשמתי כמדריכה לא ידעתי זאת. אם אני לא אגיע גם החניכה שלי לא תגיע. האם מותר לי ללכת לשם, ואם כן מה מותר לי לעשות שם ומה לא?
תשובה: אם את מדריכה שם מותר לך להשתתף, רק תמנעי משמיעת מוזיקה. ואם משמיעים מוזיקה לצרכם, תכווני לא להנות מזה.
שאלה: השבת אבידה של קלמר וכסף: מצאתי שתי אבידות שאני לא יודעת אם אני צריכה להכריז עליהן: 1. קלמר משומש, עם רוכסן שעובד אך שבור. 2. שקית של סופר עם אוכל ישן ובו 7 ש"ח.
תשובה: לגבי קלמר משומש, נראה שיש להתיחס אליו כאל אבידה שהבעלים ישימו לב שהיא אבדה, קודם שמצאת אותה וכיון שכך, נראה שהתיאשו ממנה, ואין צריך להכריז עליה. לגבי שקית אוכל עם אוכל ישן ושבעה שקלים בתוכו יש לחלק באיזה מקום מצאת את השקית, אם בעיר יש להניח שהמאבד יודע שאין סיכוי שיחזירו לו ולכן מתיאש ואין צורך להכריז ואם מצאת את השקית במקום שבו ישנם אנשים שמקפידים על הלכות השבת אבידה כגון ישובים או ערים דתיות יש להכריז. הרב אליעזר שחור.
שאלה: צניעות בנכרים: האם ניתן להקל במקום שיש רק נכרים (חו"ל) ברחצה או שהות במקום מעורב (אגם וכדו ), האם יש הבדל בדין לאיש ולאישה?
תשובה: אין הבדל בין נכרים לישראלים בדין זה.
שאלה: מידות ורגשות שליליים וחיוביים: איך על פי השקפת היהדות, אנו יכולים לזהות אצלנו מהו רגש ומידה שלילית ומהו רגש חיובי, גם כאשר יש בכוונתינו לקיים מצווה כלשהיא?
תשובה: יש סימנים רבים לכך. ניתן לזהות זאת לפי המעשים שיוצאים מרגשות אלו. מידה חיובית בדרך כלל גורמת למעשים טובים. רק במקרים נדירות מידות חיוביות גורמת לדברים שליליים. אדם לא צריך לחפור בנפשו ולבדוק שמא יש בו מידות שליליות שהם אלו שגורמות לו לעשות מעשים טובים. סימן נוסף למידה טובה הוא האם היא נותנת הרגשה טובה לאדם או שהאדם מרגיש איתה לא טוב. האלוקים עשה את האדם ישר. היושר הזה הוא מתגלה בהרגשה הבסיסית של האדם האם הוא מרגיש טוב עם מידותיו. יש עוד הרבה פרטים אולם אבקש שאלה יותר מפורטת.
שאלה: "קרטינג" בשבוע שחל ט באב: בחברה שאני עובד החליטו לציין סיום פרויקט ב"קרטינג" (תחרויות נסיעה ומשימות במכוניות קטנות) בה אב שהוא שבוע שחל בו תשעה באב. האירוע הוא בעל אופי "כייף" עם מוזיקת רקע, ומצד שני בעל חשיבות חברתית של גיבוש צוות העובדים. בקשתי שישנו את התאריך אבל הדבר לא אפשרי. האם ראוי להשתתף?
תשובה: אל תשתתף בפעילות זו.
שאלה: קנייה בכרטיס מועדון ע"י חבר: אדם שיש ברשותו כרטיס מועדון לחנות מסויימת, האם מותר לו לקנות (תוך כדי שימוש בכרטיס המקנה הנחה) לאדם אחר. האם יש הבדל בין סוגי הכרטיסים: יש כרטיסים המיועדים למגזר מסויים (כגון מורים, חיילים וכד ), יש כרטיסים הניתנים חינם לכל דורש, יש כרטיסים שתמורת קבלתם צריך לשלם סכום חד פעמי לשנה (בסביבות 50 ש"ח)
תשובה: נראה שהדבר מותר כל עוד אינך מעביר את הכרטיס לידי החבר שלך, מה עוד שיש ביכלתם של החברות להגביל את כמות השימוש בכרטיס, שלא יהיה שימוש סיטונאי וכדומה. הרב חננאל פאטשינו.
שאלה: הולכים לבריכה מעורבת: אני גר במושב דתי ובמושבנו אין בריכה. הבריכה הכי צמודה למושב (והיא ממש קרובה) היא מעורבת כל הימים ובתוך ישוב חילוני. ברוך השם הפסקתי ללכת אליה שנה שעברה למרות שיש לי משקפיים ויש לי טרמפ כמעט כל יום ואני ממש ממש אוהב לשחות. והשנה ברוך השם כמה מחבריי לשבט גם הפסיקו ללכת אבל לצערי עדיין בערך 2 בנים עדיין הולכים לשם. ולצערי גם חלק גדול מהמושב גם הולך לשם. מאוד עצוב לי על זה כי ידוע שזה איסור גדול ויש שם הרבה מראות אסורות, ורציתי לבקש מכבוד הרב אם יוכל אולי הרב לכתוב לי תשובה ובה כל ההלכות והדברים הנוגעים לעניין זה וכל המקורות ואני אשתדל בלנ"ד לצלם אולי ולשים את זה בבתי כנסיות במושב שאנשים יראו ואולי יחזרו בהם?
תשובה: אשריך שאתה מתגבר ואינך הולך לברכה מעורבת. הליכה למקום בו רוחצות גם נשים כרוך באיסורים רבים. ישנם איסורים שהם מהתורה וישנם איסורים מחכמים. הליכה כזו גורמת להרורים ומחשבות שאינם טובות ואף לאיסורים ממשיים. חשוב מאוד שיהודי הרוצה להתקדם בתורה ומצוות יחדול ללכת לברכה מעורבת מאחר ומחשבות הטומאה מונעות מהקדושה להיכנס אל מוחו. יש מצווה גדולה להוכיח את חברך על חטאיו שנאמר "הוכח תוכיח את עמיתך" אבל צריך להיזהר ולהוכיח בדרכי נעם שנאמר בהמשך הפסוק "ולא תשא עליו חטא", כלומר, ההוכחה צריכה להיות באופן שלא לגרום להלבנת פנים של חברך או למריבות שלא יביאו לתיקון המצב. בשולחן ערוך אבן העזר סימן כא מביא את האיסור להסתכל על נשים. ובבית יוסף שם מביא איסורי תורה שהמסתכל עובר עליהם. והמקור לדברים אלו נמצא בגמרא בבא בתרא דף נז עמוד ב. ובעירובין דף יח עמוד ב. ואף חומרת העניין מופיעה במסכת גיטין דף צ עמוד ב. וניתן אף לעיין בשו"ת שבט הלוי אבן העזר סימן קפה ובילקוט יוסף, אוצר דינים לאשה סימן לז סעיף לא.
שאלה: התאבדות לשבוי: האם לשבוי מותר להתאבד אם יש לו כזאת אפשרות, כדי לא לגלות סודות מדינה וכן בגלל היסורים, ושחרור האסירים בישראל שיתכן משום כך?
תשובה: היה מקרה מפורסם לפני כיובל שנים שבחור בשם אילן התאבד בכלא הסורי כדי להימנע מהסגרת חבריו. קדוש ייאמר. אך תמורת שחרור אסירים שאין סכנה שיהרגו יהודים אין הצדקה להתאבדות.